Qaradağlılar/Mahmud sultan
Mahmud  bəy Əhməd xəlifə oğlu Dizmar  mahalının  Duzal  kəndində  anadan  olmuşdu. Mükəmməl  mədrəsə  təhsili  almışdı.
Mahmud  sultan  Bürhanəddin  xəlifədən  sonra  Qaradağın  hakimi  olmuşdu. 
Mahmud  sultan  II  Şah  Abbas  (1642--1666)  tərəfindən  Kaxetiya  ayaqlanmasını  yatırmağa  göndərilmişdi. Qiyamçı  kaxetlər  sultanın  qohumu  Əliqulu  bəy  Kəngərlini  qalaya  qısnayıb,  mühasirə  etmişdilər.
1691-ci  ildə  Mahmud  sultan  baş  vəzir  tərəfindən  saraya  çağrılır. Etimadəddövlə  Xəlifə  sultana  pay-püşk  aparan  Mahmud  sultan  saraya  daxil  olarkən  qəribə  bir  əhvalatla  üzləşir. Murtuzaqulu  xan  Bəcirli  qorçubaşı  Canı  xan  Bəydili-Şamlının  yaxasından  yapışıb  xəncərlə  vurur. Canı  xanın  qorçuları  yardıma  qaçanda  gürcü  qulamları  da  Murtuzaqulu  xana  kömək  edirlər. Mahmud  sultan  qalır  iki  dəstənin  arasında. Bilmir  hansı  tərəfə  kömək  etsin. Naəlac  qalıb  çəkilir  bir  yanda  gözləyir. Ölən  ölür,  sağları  şahın  yanına  aparırlar. II  Şah  Səfi  (Süleyman  şah,  1666—1694)  savaşanları  sorğuya  tutandan  sonra  üzünü  Mahmud  sultana  çevirir:
-Sən  niyə  mənim  qulamlarıma  kömək  etmədin?
Mahmud  sultan  sakitcə  cavab  verir:
-Qurban,  mən  pay  gətirmişdim,  payalaşmağa  gəlməmişdim!
Şah  gülüb,  Mahmud  sultanı  ödülləndirir. 

Qaradağlılar